CELEX: 32021D0561
Language: hu
Date: 2021-03-30 00:00:00
Title: A Politikai és Biztonsági Bizottság (KKBP) 2021/561 határozata (2021. március 30.) az Európai Uniónak a földközi-tengeri térségben folytatott katonai műveletéhez (EUNAVFOR MED IRINI) az EU-erők parancsnokának kinevezéséről(EUNAVFOR MED IRINI/1/2021)

2021.4.7.   
               
               
                  HU
               
               
                  Az Európai Unió Hivatalos Lapja
               
               
                  L 119/1
               
            
         A POLITIKAI ÉS BIZTONSÁGI BIZOTTSÁG (KKBP) 2021/561 HATÁROZATA
         (2021. március 30.)
         az Európai Uniónak a földközi-tengeri térségben folytatott katonai műveletéhez (EUNAVFOR MED IRINI) az EU-erők parancsnokának kinevezéséről(EUNAVFOR MED IRINI/1/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         mivel:
         
                     (1)
                  
                  
                     A Tanács 2020. március 31-én elfogadta a (KKBP) 2020/472 határozatot (1), amellyel létrehozta és elindította az Európai Uniónak a földközi-tengeri térségben folytatott katonai műveletét (EUNAVFOR MED IRINI) Fabio AGOSTINI ellentengernagy EU műveleti parancsnok parancsnoksága alatt.
                  
               
                     (2)
                  
                  
                     A (KKBP) 2020/472 határozat 8. cikkének (2) bekezdése értelmében a Tanács felhatalmazta a Politikai és Biztonsági Bizottságot (PBB), hogy hozza meg az Európai Uniónak a földközi-tengeri térségben folytatott katonai műveletéhez (EUNAVFOR MED IRINI) az EU-erők parancsnokának kinevezésével kapcsolatos határozatokat.
                  
               
                     (3)
                  
                  
                     Az EU műveleti parancsnoka 2020. április 30-án azt ajánlotta, hogy Ettore SOCCI ellentengernagyot nevezzék ki az EU-erők parancsnokává a művelet megbízatásából hátralévő időszak első felére, Teódorosz MIKRÓPULOSZ flottillatengernagyot pedig a második felére.
                  
               
                     (4)
                  
                  
                     2020. május 28-án a Tanács elfogadta a (KKBP) 2020/718 határozatot (2), amellyel a 2020. május 6-tól 2020. október 18-ig tartó időszakra Ettore SOCCI ellentengernagyot, a 2020. október 19-től 2021. március 31-ig tartó időszakra pedig Teódorosz MIKRÓPULOSZ flottillatengernagyot nevezte ki az EU-erők parancsnokává.
                  
               
                     (5)
                  
                  
                     Az EU műveleti parancsnoka azt ajánlotta, hogy 2021. április 1-jétől Stefano FRUMENTO kapitányt nevezzék ki az EU-erők új parancsnokává. Az olasz hatóságok jelezték, hogy Stefano FRUMENTO kapitányt az EU-erők parancsnokává történő kinevezésekor ellentengernaggyá léptetik elő.
                  
               
                     (6)
                  
                  
                     Az Európai Unió Katonai Bizottsága 2021. március 12-én támogatta ezt az ajánlást.
                  
               
                     (7)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A PBB 2021. április 1-jétől Stefano FRUMENTO ellentengernagyot nevezi ki az Európai Uniónak a földközi-tengeri térségben folytatott katonai műveletéhez (EUNAVFOR MED IRINI) az EU-erők parancsnokává.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2021. április 1-jétől kell alkalmazni.
         
         
            Kelt Brüsszelben, 2021. március 30-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  A Tanács (KKBP) 2020/472 határozata (2020. március 31.) az Európai Uniónak a földközi-tengeri térségben folytatott katonai műveletéről(EUNAVFOR MED IRINI) (HL L 101., 2020.4.1., 4. o.).
         
            (2)  A Tanács (KKBP) 2020/718 határozata (2020. május 28.) az Európai Uniónak a földközi-tengeri térségben folytatott katonai műveletéhez (EUNAVFOR MED IRINI) az EU-erők parancsnokának kinevezéséről (HL L 168., 2020.5.29., 64. o.).